Алак сүрөсү
96-сүрө

Алак сүрөсү (1) Уйуган кан 
 Меккеде түшүрүлгөн.  19 аяттан турат
 Кыргызча котормо мааниси
 Мээримдүү, Ырайымдуу Алланын аты менен! 
 "1. Оку! Жараткан Эгеңдин аты менен. 
 Оку, Жараткан Раббиңдин ысымы менен!"
 "2. Инсанды Ал уйуган кандан жараткан
 Ал инсанды уюган кандан жаратты"
 "3. Оку! Сенин Эгең абдан Айкөл - Ызааттуу.
 Оку, сенин Раббиң эң улук Зат!"
 "4. Ал (инсанга) калем менен жазууну үйрөткөн. 
 Ал инсанга калем менен (жазууну) үйрөттү."
 "5. (Ал) инсанга анын билбеген нерселерин билдирген. 
 Инсанга билбегенин (Кураанды жана башка илимдерди) билгизди."
 "6. Оо, жок, аныгы - инсан катуу адашат, чектен ашат.
 Жок! Чынында, инсан чектен ашат"
 "7. (Анын чектен ашышы) өзүнүн байыганын көргөн кезде (болот).
 Өзүн бай-беймуктаж көргөндө (2)"
 "8. Акыйкатта, (эй, инсан) өз Эгеңе кайтып баруу (бар). 
 Аныгында, кайтып баруу Раббиңе гана."
 "9. Көрбөйсүңбү?! Тыйуу салган кишини. 
 Көрдүңбү сен тыюу салган кишини"
 "10. (Ал) намаз окуган пендени (2) Мухаммедди (а.с) тыйат.
 Намаз окуган пендеге?"
 "11. Көрдүңбү? Ал (3)  Мухаммед (а.с) туура жолдо болуп атса, 
 Эмне деп ойлойсуң, эгер ал (намаз окуучу) түз жолдо болсо..."
 "12. же (ал) такыбалыкка (4) Жараткандан коркууга буйруп жатса 
 Же (адамдарды) такыбалыкка буюрса..."
 "13. Көрбөйсүңбү?! Тигил (5) Абу Жахл (тыйуу салуучу) жалганчы деп жатса, жана (ыймандан) баш тартып жатса. 
 (О, Мухаммад), эмне дейсиң, эгер ал (каапыр чындыкты) ""жалган"" десе жана жүз үйрүп кетсе.."
 "14. Аллах көрүп турганын билбедиби (6)? Эми ошонун баарын
 Билбейби ал Аллах көрүп турганын?!"
 "15. Оо, жок! Ант болсун, ал эгерде токтолбосо, биз аны көкүлүнөн апчып, сүйрөйбүз.
 Жок! Эгер (каршылыгын) токтотпосо, Биз анын маңдайынан катуу чапчып алабыз!"
 "16. Жалганчы жана күнөөкөр көкүлдү (7) чапчып сүйрөйбүз.
 Дал ошол жалганчы, күнөөкөр маңдайынан!"
 "17. Ошондо мейли ал (8) каапыр өзүнүн тобун чакырсын.
 Эми, ал өзүнүн (ишенген) адамдарын чакыра берсин!"
 "18. Биз күч-кубаттуу, айбаттуу сакчыларды чакырабыз.
 Биз дагы  (""Забаания периштелери"" деп аталган) тозок сакчыларын чакырабыз!"
 "19. Жок! Ага (9) каапырга моюн сунба! (Аллахка) сежде кылып (10), (Аллахка) жакында.
 Жок, сени ага (9) моюн сунба! (Раббиңе) сажда кыл жана (ушул сыяктуу саждалар жана башка ибадаттар менен Аллах Таалага) жакын бол! (10)"